Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-2409/2 26.04.2023.godine

Na osnovu člana 18, 22, i 46 Zakona o upravnom postupku („Službeni list CG“, br. 56/14, 20/15, 40/16 i 37/17), člana 21 stav 2 i 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Centar za građansko obrazovanje, iz Podgorice, ul. Svetlane Kane Radević br.1, zaveden kod ovog Ministarstva pod brojem: 016-037/23-2409/1 od 25.04.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I USVAJA SE** zahtjev za slobodan pristup informacijama, NVO Centar za građansko obrazovanje, iz Podgorice, zaveden kod ovog ministarstva pod brojem: 016-037/23-2409/1 od 25.04.2023.godine, i dozvoljava pristup informacijama, kao osnovan.

**II** Pristup predmetnim dokumentima ostvariće se, dostavom putem elektronske pošte, na naznačenu mail adresu podnosioca zahtjeva.

**III** Troškova postupka nije bilo.

**IV** Žalba protiv ovog rješenja ne odlaže njegovo izvršenje.

**O b r a z l o ž e nj e**

Dana 25.04.2023.godine, ovom Ministarstvu podnijet je zahtjev za slobodan pristup informacijama, podnosioca zahtjeva NVO Centar za građansko obrazovanje, iz Podgorice, ul. Svetlane Kane Radević br.1, zaveden pod brojem: 016-037/23-2409/1, radi pristupa informaciji i to: ''Detaljnoj strukturi i utrošenim sredstvima Ministarstva ekonomskog razvoja i turizma u okviru budžetske stavke Ostale usluge, za period od 01.01.2020.godine, do 20.04.2023.godine.''

Podnosilac je u zahtjevu naveo da pristup traženim informacijama želi da ostvari putem elektronske pošte.

Članom 21 stav 2 Zakona o slobodnom pristupu informacijma propisano je da je organ vlasti dužan da omogući pristup informaciji na način iz stava 1 istog člana za koji se podnosilac zahtjeva opredijelio, osim ako zahtijevani način pristupa tehnički nije moguć.

Postupajući po zahtjevu, ovo Ministarstvo je utvrdilo da se tražena informacija nalazi u njegovom posjedu u elektronskom formatu, te da ne postoje zakonska ograničenja za objelodanjivanje predmetne informacije ili njenog dijela, čime su se stekli uslovi za primjenu odredbe člana 30 stav 1 Zakona o slobodnom pristupu informacijama („Službeni list CG”, br. 44/12 i 30/17).

Navedenom odredbom, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava nalazi se u elektronskom formatu, i pristup istoj omogućava se dostavljanjem iste putem elektronske pošte, na naznačenu mail adresu podnosioca zahtjeva.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

 **SEKRETARKA**

 **Dragana Jović**

**Dostavljeno:**

* Podnosiocu zahtjeva

 - u spise predmeta

 - a/a